Այն, որ բանակցությունների նման ելքը չէր բավարարում իրեն, Բաքուն հասկացրեց` հենց հանդիպման ժամանակ ղարաբաղա-ադրբեջանական շփման արևելյան և հարավարևելյան ուղղություններով ինտենսիվ արկակոծումներ սկսելով և հայկական կողմին պատասխան քայլերի դրդելով, ինչի հետևանքով թե' հայկական և թե' ադրբեջանական կողմերը մեկական զոհ ունեցան։ Պետք է ենթադրել, որ բանակցությունների սեղանի շուրջ ունեցած այս հանգրվանային անհաջողությունները Բաքուն առաջիկայում կփորձի փոխհատուցել` իրավիճակը սահմանին էլ ավելի սրելով, չի բացառվում՝ նաև նախքան հունիսին մեկնարկելիք կարգավորման բանակցությունները՝ նոր տարածքներ գրավելու փորձ կատարելով: Մանավանդ, որ կարծես թե պայմանավորվածություն ձեռք չբերվեց շփման գծից հրետանային միջոցները, զրահատեխնիկան և կուտակված զորքերը հեռացնելու վերաբերյալ։